**Jere Patrik Huhtamaa** (s. 10. huhtikuuta 2000 Helsinki) on suomalainen jääkiekkomaalivahti, joka pelaa Mestis-joukkue TUTO Hockeyssa vuokralla SM-liigajoukkue Vaasan Sportista.

Ura
---

### Seuraura

Huhtamaa on Karhu-Kissojen kasvatti josta hän siirtyi D-juniori iässä Helsingin IFK:hon. Hän voitti kauden 2015–2016 päätteeksi C-nuorten Suomenmestaruuden. Kaudeksi 2017–2018 Huhtamaa siirtyi Espoo Bluesiin, jonka A-nuorissa hän pelasi suurimman osan kaudestaan. Kaudeksi 2018–2019 Huhtamaa siirtyi Jokereiden A-nuoriin. Huhtamaa edusti joukkuetta kauden aikana myös Junior Club World Cupissa. Vuosina 2019–2021 hän kävi Merrimack Collegen yliopistoa.

Kaudeksi 2021–2022 Huhtamaa siirtyi vuoden mittaisella sopimuksella Mestis-joukkue TUTO Hockeyn paitaan. Hän pelasi siellä tulokaskaudellaan 42 runkosarjaottelua torjuen 15 voittoa ja kolme nollapeliä sekä seitsemän karsintasarjan ottelua torjuen kuusi voittoa ja yhden nollapelin. Huhtamaa pelasi myös yhden Suomen Cupin ottelun.

Huhtamaa siirtyi kaudeksi 2022–2023 1+1-vuotisella sopimuksella SM-liigajoukkue Saimaan Palloon. Hän lähti kauteen pääasiassa kakkosmaalivahtina Niclas Westerholmille. Huhtamaa teki liigadebyyttinsä runkosarjan kolmannella kierroksella 17. syyskuuta 2022 KooKoota vastaan. Hän torjui SaiPan 1–4-tappioon päättyneessä ottelussa 16 kertaa ja Huhtamaa päästi kolme maalia. Hänen vastuunsa lisääntyi loppukaudella, kun Westerholm siirtyi lopulta Oulun Kärppiin. Huhtamaa pelasi kaikkiaan 18 runkosarjaottelua, mutta hän ei torjunut yhtään voittoa. Tammikuussa 2023 SaiPa lainasi Huhtamaan viikon mittaisella sopimuksella Mestis-joukkue Joensuun Kiekko-Poikiin, jossa hän pelasi kaksi ottelua. Kauden jälkeen maaliskuussa 2023 SaiPa tiedotti, että Huhtamaan sopimuksessa ollutta optiota ei käytetä, eikä hän jatka seurassa.

Huhtikuussa 2023 Huhtamaan uutisoitiin palaavan kaudeksi 2022–2023 TUTO Hockeyn Mestis-joukkueeseen vuokrasopimuksella Vaasan Sportista, jonka kanssa hän teki vuoden mittaisen sopimuksen seurojen välisenä yhteistyöpelaajana. Huhtamaan tiedotettiin myös harjoittevan kesä Sportin vahvuudessa.

### Maajoukkueura

Huhtamaa edusti Suomea alle 18-vuotiaiden MM-kilpailuissa vuonna 2018, jolloin hän voitti maailmanmestaruuden. Huhtamaa toimi kuitenkin pääasiassa joukkueensa kakkosmaalivahtina Justus Annuselle ja Huhtamaa pelasi vain alkulohkon ottelun Ranskaa vastaan. Yhteensä hän on pelannut seitsemän poikien maaottelua.

Muuta
-----

Huhtamaa valmistui ylioppilaaksi Mäkelänrinteen lukiosta keväällä 2019. Hänen pikkuveljensä Joel pelaa puolustajana Helsingin IFK:n U18-joukkueessa.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2017–2018 | Blues | A-SM | 32 |  |  |  |  | 82 |  | 2.35 | 90,7 | 1 |  |  |  | 3 |  | 3.00 | 78,6 |
| 2018–2019 | Jokerit | A-SM | 30 |  |  |  |  | 77 |  |  | 90,3 | – | – | – | – | – | – | – | – |
| 2019–2020 | Merrimack College | H-East | 21 | 5 | 12 | 2 | 1088 | 63 | 0 | 3.47 | 86,4 | – | – | – | – | – | – | – | – |
| 2020–2021 | Merrimack College | H-East | 3 | 1 | 0 | 0 | 141 | 7 | 0 | 2.97 | 90,5 | – | – | – | – | – | – | – | – |
| 2021–2022 | TUTO Hockey | Mestis | 42 | 15 | 16 | 9 | 2397 | 95 | 3 | 2.38 | 91,7 | – | – | – | – | – | – | – | – |
| 2022–2023 | SaiPa | SM-liiga | 18 | 0 | 11 | 2 | 884 | 57 | 0 | 3.87 | 87,2 | – | – | – | – | – | – | – | – |
|  | JoKP | Mestis | 2 | 2 | 0 | 0 | 120 | 5 | 0 | 2.50 | 92,2 | – | – | – | – | – | – | – | – |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2018 | U18 | 1 | 1 | 0 | 60 | 0 | 1 | 0.00 | 100 |

Lähteet
-------

* Jere Huhtamaa The Internet Hockey Databasessa (englanniksi)
* Jere Huhtamaa Eurohockey-sivustolla (englanniksi)
* Jere Huhtamaa *Elite Prospects*. Everysport Media Group AB.  (englanniksi)

### Viitteet

1. ↑  Jere Huhtamaa (@Huhtis1) / Twitter
2. 1 2  Grönroos, Reija; Hämäläinen, Antti: Onnea uusille ylioppilaille! Katso Ylen ylioppilaskoneesta, kuka saa valkolakin *yle.fi*.  15.5.2019. Yleisradio Oy. Viitattu 17.9.2022.
3. 1 2 3 4 5  Jere Huhtamaa *Elite Prospects*. Everysport Media Group AB.  (englanniksi)
4. ↑  TUTO Hockey 2021-2022 *tutohockey.fi*.  11.6.2021. TUTO Hockey Oy. Viitattu 17.9.2022.
5. ↑  Tallskog, Mika: SaiPa värväsi maalilleen Jere Huhtamaan TUTOsta *Jatkoaika.com*.  13.5.2022. Jatkoaika r.y. Viitattu 17.9.2022.
6. ↑  SaiPa - Kookoo, 17.9.2022 *liiga.fi*.  17.9.2022. Jääkiekon SM-liiga Oy. Viitattu 17.9.2022.
7. ↑  Jere Huhtamaa viikoksi lainaan Joensuun Kiekko-Poikiin *saipa.fi*.  9.1.2023. Liiga-SaiPa Oy. Viitattu 13.3.2023.
8. ↑  Viikkoinfo vk 11: kausi päättyy *saipa.fi*.  13.3.2023. Liiga-SaiPa Oy. Viitattu 13.3.2023.
9. ↑  Pelaajayhteistyö Vaasan Sportin kanssa tuo Huhtamaan takaisin TUTO-paitaan! *tutohockey.fi*.  20.4.2023. TUTO Hockey Oy. Viitattu 23.4.2023.
10. ↑  Jere Huhtamaa Eurohockey-sivustolla (englanniksi)
11. ↑  Joel Huhtamaa *Elite Prospects*. Everysport Media Group AB.  (englanniksi)
12. ↑  Jere Huhtamaa - Men's Ice Hockey *merrimackathletics.com*. Merrimack College. Viitattu 18.9.2022. (englanniksi)

Sport – SM-liiga
7 Lerby |
10 Lööke |
11 Hjalmarsson |
12 Stråka |
13 Riska |
15 Vesala |
16 Johnsson |
17 Stålberg |
21 Nalli |
24 Scarlett |
25 Holmström |
28 Sundstöm |
36 Tommila |
40 Mattsson |
37 Leppänen |
52 Hietanen |
53 Aarnio |
60 Reijola |
63 Heikkinen |
71 Nieminen |
77 Povše |
88 Miketinac |
95 Svoboda |
96 Mašič  

Päävalmentaja Dufva •
Valmentaja Hahl •
Valmentaja Nukari •
MV-valmentaja / joukkueenjohtaja Lipsanen •
Fysiikkavalmentaja Andersson

TUTO Hockey – Mestis
7 Valtonen |
9 V. Virtanen |
11 Ranta |
13 Kaski |
15 Sirén |
18 Kiik |
21 Higgins |
22 Rannisto |
23 Konttila |
26 N. Konttila |
27 Leppikoski (**A**) |
30 Aalto |
31 Pohjanoksa |
32 Karjalainen |
34 Miikkulainen |
35 Aalto |
37 Vuorio |
40 Levo (**C**) |
43 Kettunen |
50 A. Konttila |
51 Lemberg |
55 Lahtinen |
67 Colomban |
70 J. Virtanen (**A**) |
73 Larinmaa (**A**) |
76 Räty |
77 Takkunen |
78 Mutikainen |
92 Andžāns  

Valmentajat Vidman – Paukkunen – Virpiö – Törnström